**Luke Herbert-Hansen ny chef for cybersikkerhed hos Capgemini Danmark**

IT-konsulentvirksomheden Capgemini Danmark har ansat Luke Herbert-Hansen som ny chef for IT-sikkerhedsforretningen. 38-årige Luke Herbert-Hansen kommer med tung erfaring inden for rådgivning og opbygning af IT-sikkerhed. Han er bl.a. tidligere chef for Risk Management hos F-Secure og chef for cybersecurity consulting hos KPMG og Deloitte.

Hos Capgemini bliver hans opgave at skærpe rådgivningen på IT-sikkerhedsområdet og bringe de globale kompetencer inden for løsninger til cybersikkerhed i spil på det danske marked.

Luke Herbert-Hansen har en PhD i Computer Science fra DTU og en Executive MBA fra London Business School. Han sidder i dag som ekstern rådgiver i LCIK, politiets center for cyberkriminalitet og i EU’s enhed for Network and Information Security. Privat er Luke Herbert-Hansen på nippet til at blive far.